Public procurement notice: Prior Information Notice Without Call For Competition
Published: 2023-01-20
Buyer: Väylävirasto
Country: FI
Contract type: Services
CPV classification: 72000000 | 72210000: Software programming services | 72260000: Software-related services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Väylävirasto suunnittelee väylähankkeiden projektiportaalin hankintaa. Hankinnan kohteena tulee olemaan väylähankkeiden projektiportaalia koskeva palvelu (SaaS).
Hankinnan kohteena tulee olemaan väylähankkeiden projektiportaalia koskeva palvelu (SaaS). Palvelu hankitaan Väyläviraston ja ELY-keskusten suunnittelu- ja investointiprojektien sekä väylänpidon tiedonhallinnantarpeisiin ja projektiportaalin käyttäjiä ovat ensisijaisesti Väyläviraston ja ELY-keskusten henkilöstö, sopimuskumppanit (Esim. urakoitsijat, suunnittelijat, konsultit, valvojat), sekä ulkoiset asiakkaat. Muina hankintayksiköinä Väyläviraston ohessa ovat ELY-keskukset. Hankinta on osa Väyläviraston tiedonhallinnankehittämistä ja on oleellinen osa projektien tiedonhallinnan kokonaisuuden eteenpäin viemistä.
Projektiportaali on suunnittelu-, investointi- ja kunnossapitohankkeiden eri osapuolten yhteinen tietovarastointi, jako ja kommunikointipalvelu. Projektiportaalin tehtävänä on tukea Väyläviraston projektinläpivientiä hankinnan valmistelusta ja sähköisestä kilpailutuksesta aina toteutuksen aikaiseen toimintaan ja toteumatietojen arkistointiin asti. Toimeksiantoon kuuluu myös kehitystoimenpiteitä, joilla varmistetaan palvelun soveltuvuutta Väyläviraston prosesseihin. Projektiportaalin hankinta ja käyttöönotto tulevat yhtenäistämään Väyläviraston ja ELY-keskusten tiedon virtaamista elinkaaren aikana suunnittelusta, toteutuksen kautta aina väylänpidon hyödynnettäväksi tiedoksi. Tavoitteena on hankkia laajalle ja eriasteisen tietotekniikkaosaamisen omaavalle käyttäjäkunnalle helposti hyödynnettävä ja käytettävä palvelu.
Käyttöönotto tullaan tekemään vaiheittain. Ensin jalkautetaan edellä kuvatut nykyprosessit järjestelmään ja koulutetaan käyttäjät. Seuraavassa vaiheessa tullaan tekemään sovittavien prosessin jatkokehittämisen kehitystoimet, jotka viedään hallitusti läpi ja jalkautetaan käyttäjille.
Projektiportaalin yleisiä ominaisuuksia tulee olemaan mm. käyttöliittymä, dokumentin hallinta, käyttäjähallinta, laadunvarmistus ja -raportointi, sähköiset jakelut, lomakkeet ja työnkulut. Lisäksi portaaliin on tarkoitus liittää projekteja tukevia tiedonhallinnan toimintoja ja järjestelmiä.
Väylävirastosta ja ELY-keskuksista koulutetaan järjestelmän ylläpitäjät, joilla täytyy olla pääkäyttäjätyökalut helposti käytössä. Hankintaan kuuluu myös järjestelmän ja siihen liittyvän prosessin käyttöönoton tuki ja ylläpito, sekä järjestelmän jatkokehittäminen osaksi Väyläviraston tiedonhallinnan ympäristöä. Hankinnan sisällön yksityiskohtaisempi kuvaus tullaan esittämään tarjouspyynnön liitteissä.
Tällä ilmoituksella kartoitetaan kilpailutuksesta kiinnostuneita potentiaalisia tarjoajia. Hankinnasta kiinnostuneita toimittajia pyydetään ilmoittautumaan viimeistään 3.2.2023 klo 16:00 täyttämällä yhteystiedot oheiselle lomakkeelle:
Tavoitteena on, että yhteystietonsa ilmoittaneiden, kilpailutuksesta kiinnostuneiden alan toimijoiden kanssa käydään markkinavuoropuhelua toimittajakohtaisina tapaamisina viikoilla 8/2023 ja 9/2023. Lisäksi markkinavuoropuhelua pyritään käymään kirjallisesti ennen tarjouspyynnön julkaisua.
Tarjouskilpailu on tarkoitus toteuttaa touko-kesäkuussa 2023.Tällä ilmoituksella ei pyydetä tarjouksia. Markkinavuoropuheluun osallistuminen tai osallistumatta jättäminen ei estä mahdolliseen tarjouskilpailuun osallistumista. Markkinavuoropuhelu ei velvoita hankintayksikköä toteuttamaan varsinaista tarjouskilpailua.